**ΑΝΑΚΟΙΝΩΣΗ**

Πραγματοποιήθηκε σήμερα ευρεία σύσκεψη υπό τον Δήμαρχο παρουσία των αρμόδιων Αντιδημάρχων και εμπλεκομένων υπηρεσιακών παραγόντων, για τα μέτρα προστασίας τις ημέρες του καύσωνα.

**Οι αποφάσεις που πάρθηκαν ώστε να αντιμετωπιστεί το κύμα καύσωνα είναι οι ακόλουθες:**

Από σήμερα Τρίτη 11-6-2024 έως και την Παρασκευή 14-06-2024, αλλά και για όσο χρονικό διάστημα απαιτηθεί, θα λειτουργήσουν για την προστασία των πολιτών από τον καύσωνα οι κλιματιζόμενοι χώροι του Δήμου:

**1. ΔΗΜΑΡΧΕΙΟ** (Αγίου Γεωργίου 40) 08:00 -20:00, 2132000500 για οποιαδήποτε διευκρίνηση.

**2. ΚΕΠ** (Πατρ.Ιωακείμ 4 ) 08:00 – 19:30, 2102718550 για οποιαδήποτε διευκρίνηση.

**3. Α΄ Κ.Α.Π.Η.** (Φιλελλήνων 1 & Δ. Σολωμού, Ελευθερούπολη) 08:00 – 15:00

**4. Β΄ Κ.Α.Π.Η.:** (Γρεβενών 1 & Μακεδονίας, Περισσός) 08:00 – 15:00

**5. Δ' Κ.Α.Π.Η:** (Ικαρίας 14) 08:00 – 15:00

**Λειτουργία σχολικών μονάδων:**

**Συνεχίζεται η λειτουργία των σχολικών μονάδων σύμφωνα με το πρόγραμμα του Υπουργείου Παιδείας, Θρησκευμάτων και Αθλητισμού (Αρ.Πρωτ.: Φ1/64708/ΓΔ4).**

Θα χρησιμοποιηθούν σκιερές και δροσερές αίθουσες, καθώς και αίθουσες που διαθέτουν κλιματιστικά, ανεμιστήρες οροφής ή δαπέδου.

Ο Δήμος θα παρέχει στα παιδιά και στους ηλικιωμένους εμφιαλωμένα νερά.

Έχουν ληφθεί όλα τα απαραίτητα μέτρα προστασίας σύμφωνα με τις εγκυκλίους που επισυνάπτονται.

**Ο Δήμαρχος της Νέας Ιωνίας**

**Παναγιώτης Μανούρης**